open-index/open-wikipedia-markdown huggingface dataset:
Սուրբ Անանիա վանք (Բոռ)

**Սուրբ Անանիա վանք**, 6-7-րդ դարերի հայ առաքելական եկեղեցի Արևմտյան Հայաստանի Բիթլիսի վիլայեթի Բիթլիսի գավառի Բոռ գյուղում՝ Բաղեշ քաղաքից 7 կմ հյուսիս-արևելք։ Ոչ հեռու գտնվում է հայկական մեկ այլ՝ Սուրբ Հովհաննես վանքը։ Հայոց ցեղասպանությունից հետո վանքը օգտագործվել է որպես խոտի պահեստ։ Ներկայումս այն ավերված վիճակում է։

## Պատմություն
Վանքը հիշատակվում է 1418 թվականին որպես Սուրբ Անանիա, ինչպես նաև որպես Սուրբ Գևորգ՝ այնտեղ ստեղծված ձեռագրի հիշատակարանում, որը կորել էր և վերագտնվել 1575 թվականին։ Այնուամենայնիվ, կառուցվածքի և տարբեր ճարտարապետական հատկանիշների հիման վրա վանքը թվագրվում է V-VI դարերով (այլ տվյալներով՝ VI-VII դարերով)։

XV դարի կեսերին այստեղ գործել է վանական համայնք, որը վերանորոգել է վանքի հին գլխավոր եկեղեցին, կառուցել գավիթ դրա արևմտյան պատի առջև, և հավանաբար կառուցել փոքրիկ մատուռ, որը գտնվում է եկեղեցու հարավում։ Ներկայումս եկեղեցին և մատուռը տեղի քրդերն օգտագործվում են որպես խոտի պահեստ։

XV դարում Բոռ շրջանը և նրա կրոնական հաստատությունները ծաղկում էին, ինչի մասին վկայում են այդ ժամանակաշրջանին պատկանող տասնյակից ավելի խաչքարերը, որոնց թվում կան մի քանի հսկայական սյունաձև խաչքարեր։ Վանքի տարածքում գործել է նաև գրատուն, որը ակտիվ է եղել մինչև XVI դարը, սակայն անկում է ապրել XVII դարում։

## Կառուցվածք
Վանքը բաղկացած է համանուն եկեղեցուց, որը մեծ նավի ձև ունի՝ 18,3 x 8,4 մետր չափերով, երկու լայնակի կամարներով և դրանց ներքևում գտնվող կողային խորշերով։ Արևմտյան կողմից լայնակի տեղադրված է գավիթը, որը երկու մուտք ունի։ Գավիթի չափերն են 12,2 x 13,3 մետր։ Վանքի համալիրի մեջ է մտնում նաև մատուռ, որը գտնվում է դեպի հարավ։ Վանքի գրեթե բոլոր սրբատաշ և զարդանախշ քարերը հեռացվել են։

## Պատկերասրահ

Khatchkars of Por (Değirmenaltı) DSCF7895.jpg
St Anania Monastery Por (Değirmenaltı) DSCF7893.jpg


## Ծանոթագրություններ

Կատեգորիա:7-րդ դարի հայկական վանքեր և եկեղեցիներ
Կատեգորիա:Թուրքիայի հայկական վանքեր և եկեղեցիներ
Կատեգորիա:Վանքեր այբբենական կարգով
Տիգրանակերտի եկեղեցի (Արցախ)

**Տիգրանակերտի եկեղեցի**, վաղքրիստոնեական հայկական եկեղեցի Արցախի Հանրապետության Ասկերանի շրջանի հարավ-արևելքում, պատմական հայկական Տիգրանակերտ քաղաքում։ Ներկայումս օկուպացված է Ադրբեջանի կողմից։

## Նկարագրություն
Եկեղեցին գտնվում է քաղաքի ստորին հատվածում։ Այն արտաքուստ շեշտված աբսիդով միանավ սրահ է։ Աղոթասրահն ունի 21,4 x 6,8 մ չափեր և ձգվում է արևելք-արևմուտք ուղղությամբ, արևելքում ավարտվում է ներսից կիսաշրջանաձև՝ ոչ խորադիր (3,4 մ), դրսից հնգանիստ աբսիդով: Եկեղեցուց պահպանվել են արևելյան ճակատի աբսիդի հարավային կողմի երկու նիստերը միայն, որոնք հնարավորություն են տալիս պարզելու նիստերի քանակը: Եկեղեցու ամենանշանակալից գտածոներից մեկը կավե (8 սմ տրամագծով) փոքրիկ սկավառակն է, որի մի երեսին փորագրված է շրջանին ներգծված հավասարաթև խաչ, իսկ մյուսին՝ մորթե գլխարկ կրող, բեղ-մորուքով տղամարդու դիմապատկեր: Սկավառակի վրա կա հայերեն արձանագրություն.

Սկավառակը պատկանում է նվիրատվական քարերի տեսակի և, ըստ ամենայնի, կապված է այս անվամբ հայտնի մի քանի պատմական անձանցից մեկի հետ։ Սա եզակի եկեղեցիներից է, որն ունի մուտքեր հյուսիսից, հարավից և արևմուտքից։ Պեղումների արդյունքում հայտնաբերվել է մեծ քանակությամբ քանդակների բեկորներ, ինչպես նաև 10 խաչքարերի մնացորդներ։ Եկեղեցին գործել է մինչև IX դարը։

## Պատկերասրահ

Tigranakert citadel11029.JPG
Tigranakert church10964.JPG
Tigranakert church10962.JPG
Tigranakert citadel11033.JPG
Tigranakert citadel11032.JPG
Tigranakert museum 11065.JPG
Tigranakert citadel11031.JPG
Tigranakert citadel11030.JPG


## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Ասկերանի շրջանի վանքեր և եկեղեցիներ
Սուրբ Ստեփանոս Նախավկա վանք (Սաղիան)

**Սուրբ Ստեփանոս Նախավկա եկեղեցի**, հայկական եկեղեցի բուն Աղվանքի նախկին հայաբնական Սաղիան գյուղում։ Այն 1660 թվականից մինչև 1838 թվականը եղել է Գանձասարի կաթողիկոսության Շամախու հայոց թեմի կենտրոնը։ Ներկայիս գտնվում է Ադրբեջանի Շամախիի շրջանում։ Վանական համալիրը կոչվել է գլխավոր եկեղեցու՝ Սուրբ Ստեփանոս Նախավկա եկեղեցու անունով։

## Պատմություն
Վանքի կառուցման ստույգ թվականը հայտնի չէ, սակայն հայտնի է, որ Սաղիանի վանքը գոյություն է ունեցել վաղ միջնադարից։ Վանքի պատմության մասին առաջին ուսումնասիրությունը կատարել է հայ պատմաբանա Մեսրոպ Սմբատյանցը, որը 1887-1895 թվականներին եղել է Շամախուի թեմի առաջնորդը։ Այդ ուսումնասիրությունը ցույց է տալիս, որ վանքի տեղում նախկինում եղել է հեթանոսական պաշտանմունքի վայր, որտեղ Աղվանքի առաջին կաթողիկոս Գրիգորիսը քրիստոնեության քարոզության ժամանակ կանգնեցրել է խաչ, իսկ հետագայում Մեսրոպ Մաշտոցն այդ վայրում հիմնել է դպրանոց՝ Դպրավանք Աղուանից անվամբ։

Սաղիանի վանքը մատենագրական աղբյուրներում հիշատակվում է 16-րդ դարի երկրորդ կեսին, ապա 1636 թվականից սկսած: Թերևս առաջին հիշատակությունը կարելի է համարել Սաքսոնիայի դուքս Ֆրիդրիխ Շլեզվիգ-Հոլշտինացու պատվիրակության քարտուղար Ադամ Օլեարիուսի ճամփորդական հուշերից այն տեղեկությունները, ըստ որոնց Աբրահամ եպիսկոպոսն իր քահանաների հետ միասին 1636 թվականի հունվարի 6-ի ջրօրհնեքի արարողությունից երկու օր անց դիմել էր դեսպաններին, որպեսզի նրանք միջնորդեն Շամախու խանին թույլ տալ վերջացնել վանքի շինարարությունը։ Նա իր հուշերում գրում է. «Մենք խոստացանք և կատարեցինք»։ Թեև հստակ չէ, թե որ վանքի մասին է խոսքը, սակայն պատմաբանները հակված են այն համարել Սաղիանի թեմական առաջնորդանիստը։

Սուրբ Ստեփաննոս Նախավկա եկեղեցու կառուցման վերաբերյալ տեղեկություն է թողել նաև Հովհաննես Շահխաթունյանցը, որը վանքի բեմի սեղանի ճակատից ընդօրինակել է հետևյալ արձանագրությունը.

Վանքն ունեցել է սեփական վարելահող, այգի, այգետեղիներ և անտառ, որից էլ գոյացել է վանքի տարեկան վառելափայտը: Սարգիս արքեպիսկոպոս Ջալալյանը հայտնում է, որ Սաղիանի վանքը 1848 թվականին ունեցել է շուրջ 33 միավոր վարելահող և պարտեզներ:

## Ծանոթագրություններ

Կատեգորիա:Շամախիի շրջանի վանքեր և եկեղեցիներ
Կատեգորիա:Վանքեր այբբենական կարգով
Ոսկե գնդակ 2024

«'''Ոսկե գնդակ»''' **մրցանակի շնորհման 68-րդ արարողությունը**
2024 թվականի հոկտեմբերի 28

----
Ոսկե գնդակ (տղամարդիկ):   **[[Ռոդրի]]**

(Առաջին անգամ)
----
Ոսկե Գնդակ (կանայք):   **[[Այտանա Բոնմատի]]**

(Երկրորդ անգամ)
----
Լավագույն երիտասարդ Ֆուտբոլիստ (մինչև 21 տարեկան):   **[[Լամին Յամալ]]**

(Առաջին անգամ)
----
Լավագույն դարպասապահ:  **[[Դամիան Մարտինես|Էմիլիանո Մարտինես]]**

(Երկրորդ անգամ)
----
Գերդ Մյուլլերի մրցանակ:   **[[Հարի Քեյն|Հարրի Քեյն]]** և  **[[Կիլիան Մբապպե]]**

(երկուսն էլ առաջին անգամ)
----
Տարվա լավագույն ակումբ:   **[[Ռեալ Մադրիդ]]**
----
< 67-րդ շ**նորհման արարողություն** 69-րդ>

**Ոսկե գնդակ 2024** (),  աշխարհի լավագույն ֆուտբոլիստների մրցանակաբաշխության 68-րդ ամենամյա արարողությունը, որը հանձնում է France Football ամսագիրը։ Հավակնորդների ցանկը հրապարակվել է 2024 թվականի սեպտեմբերի 4-ին, իսկ մրցանակաբաշխությունը տեղի է ունեցել 2024 թվականի հոկտեմբերի 28-ին։

## Նոմինանտներ՝ տղամարդիկ

### Նոմինանտներ ըստ երկրների

### Մոնինանտներ ըստ ակումբների

## Նոմինանտներ՝ կանայք

### Նոմինանտներ ըստ երկրների

### Նոմինանտներ ըստ ակումբների

## Կոպայի գավաթի նոմինանտներ

## Յաշինի անվան մրցանակի նոմինանտներ

## Գերդ Մյուլլերի մրցանակ
Մրցանակը ավելի հայտնի է որպես «Տարվա լավագույն հարձակվող», բայց 2021 թվականի օգոստոսին, գերմանացի հարձակվող և մարզիչ Գերդ Մյուլլերի մահից հետո, վերանվանվեց նրա պատվին:

## Սոկրտեսի անվան մարցանակ

## Տարվա լավագույն տղամարդկանց ակումբ` նոմինանտներ

## Տարվա լավագույն կանանց ակումբ` նոմինանտներ

## Լավագույն մարզիչ տղամարդկանց ֆուտբոլում` նոմինանտներ

## Լավագույն մարզիչ կանանց ֆուտբոլում` նոմինանտներ

## Ծանոթագրություններ

Կատեգորիա:2024 ֆուտբոլում
Կատեգորիա:Ֆուտբոլ
Կատեգորիա:Ոսկե գնդակի մրցանակակիրներ
Կատեգորիա:2022 ֆուտբոլում
Կատեգորիա:2024 Ֆրանսիայում
Կատեգորիա:Սպորտը Փարիզում
Կատեգորիա:Ֆուտբոլային մրցանակներ
Մարտին Փոլակ

**Մարտին Փոլակ** (), ավստրիացի գրող, լրագրող, գրքերի հեղինակ, թարգմանիչ, սլավոնագետ և պատմաբան, հանդես է եկել Երկրորդ համաշխարհային պատերազմի հանցագործությունների վերաբերյալ փաստերով։ Փոլաքի գրքերի հիմնական մասը այս կամ այն կերպ նվիրված են Կենտրոնական և Արևելյան Եվրոպայի խնդիրներին, այդ թվում՝ Արևելյան Եվրոպայի հրեաների ճակատագրին։

## Կենսագրություն
[մինի|Մարտին Փոլակը [Լայպցիգի գրքի տոնավաճառում, 2011 թվական]]
Ավստրիացի իրավաբան, ՍՍ կազմակերպության շտուրմբանֆյուրեր, գեստապոյի աշխատակից Գերհարդ Բաստի ապօրինի որդին է։ Գերհարդ Բաստը ներգրավված է եղել հրեաների, պարտիզանների և քաղաքացիական անձանց սպանության մեջ, պատերազմի ավարտից հետո թաքնվել է Ավստրիայում, 1947 թվականի մարտի 9-ին Բրենների լեռնանցքով Ավստրիայի սահմանը հատելիս սպանվել և կողոպտվել է իր ուղեկցորդ Ռուդոլֆ Գրասշտայների կողմից։

Մարտին Փոլակի ընտանիքի անդամները եղել են համագերմանական նացիստական գաղափարների նվիրյալներ, որոնք առանց խոչընդոտների շարունակել են այդ գաղափարների քարոզը նույնիսկ 1945 թվականից հետո։

Գիմնազիան ավարտելուց հետո Փոլակը աշխատել է որպես փայտագործ։ Այնուհետև Վիեննայի, Վարշավայի և Յուգոսլավիայի համալսարաններում ուսումնասիրել է բանասիրություն և Արևելյան Եվրոպայի երկրների պատմություն։ Փոլակը պատմել է, որ իր տատը փորձել է կաշառել իրեն, որպեսզի նա չընդունվի սլավոնագիտության բաժին։ Տատը խոստացել է վճարել նրա կրթության գումարը մինչև դոկտորական աստիճանը եթե նա որոշեր սովորել գերմանագիտություն, հակառակ դեպքում՝ ոչ մի կոպեկ։ Փոլակը մերժել է այդ առաջարկը և Վիեննայի համալսարանում մասնագիտացել լեհագիտության մեջ։

1987 թվականին սկսել է աշխատել «Der Spiegel» ամսագրում՝ որպես Վիեննայի և Վարշավայի թղթակից։ Միաժամանակ թարգմանություններ է կատարել լեհերենից (Ռիշարդ Կապուշչինսկի, Անդրեյ Ստասյուկ, Մարիուշ Վիլկ, Մարիուշ Շչիգել և այլն)։ 1998 թվականից գրել է ազատ թեմաներ։

2004 թվականին Փոլակը հրապարակել է բեսթսելեր իր հոր՝ Գերհարդ Բաստի մահվան մասին։ Փոլակը հաճախ է կապել նացիստ հանցագործների պատմությունն իր ընտանիքի պատմության հետ։ Փոլակի հորեղբայրը ներգրավված է եղել Հուպերտ Կառնեոլա շրջանից սլովենացիների արտաքսման գործում։

Փոլակի գրքերը թարգմանվել են մի քանի եվրոպական լեզուներով։ Հեղինակն արժանացել է մի շարք հեղինակավոր մրցանակների, այդ թվում՝ Ավստրիայի պետական մրցանակ՝ գրական թարգմանության համար (2003 թ.), գերմանական Կառլ Դեդեցյուսի մրցանակ՝ լեհերենից թարգմանությունների համար (2007 թ.), լեհական մի շարք գրական մրցանակներ, Լայպցիգի գրքի մրցանակ՝ եվրոպական փոխըմբռնմանը նպաստելու համար (2011 թ.) և Լեհաստանի PEN միջազգային կազմակերպության մրցանակ՝ թարգմանչական առանձնահատուկ նվաճումների համար (2011 թ.)։

Մարտին Փոլակը մահացել է 2025 թվականի հունվարի 17֊ին։

## Ծանոթագրություններ

## Արտաքին հղումներ
*Martin Pollack Die Frau ohne Grab
*Martin Pollack Topografie der Erinnerung
*Martin Pollack Kontaminierte Landschaften
*Buchautor Martin Pollack

Կատեգորիա:20-րդ դարի ավստրիացիներ
Կատեգորիա:20-րդ դարի գրողներ
Կատեգորիա:20-րդ դարի լրագրողներ
Կատեգորիա:Ավստրիացի գրողներ
Կատեգորիա:Ավստրիացի թարգմանիչներ
Կատեգորիա:Ավստրիացի լրագրողներ
Կատեգորիա:Ավստրիացի պատմաբաններ
Ինեսե Պաբերզա

**Ինեսե Պաբերզա** (, ), խորհրդային և լատվիացի երգչուհի և դերասանուհի։

## Կենսագրություն
Ինեսե Պաբերզան ծնվել է 1955 թվականի ապրիլի 22-ին Ռիգայում։ 1971 թվականին դարձել է «Menuets» խմբի մենակատար, իսկ 1972 թվականին  խմբի կազմում մասնակցել է «Liepājas dzintars» փառատոնին։ Նա շարունակաբար հանդես է եկել խմբի կազմում մինչև 1983 թվականը, երբ խումբը դադարեցրել է գործունեությունը։ 1987 թվականին մասնակցել է Յանիս Բլումսի հիշատակին նվիրված համերգներին։ Խումբը վերսկսել է իր գործունեությունը 1994 թվականին։ Ինեսեն մասնակցել է խմբի ալբոմների ձայնագրությանը։ 1974 թվականին ճանաչվել է լավագույն վոկալիստ Ռիգայի սիրողական անսամբլների փառատոնում։

Ինեսե Պաբերզան սովորել է դերասանական արվեստ Լատվիայի կոնսերվատորիայի ռեժիսուրայի և դերասանական վարպետության ֆակուլտետում՝ Մարա Կիմելեի մոտ, և այն ավարտել է 1978 թվականին։ Ուսման ընթացքում մասնակցել է Անդրիս Բերգմանիսի և Իլզե Բինդեի «Մինչև արևը դեռ մայր է մտնում…» (1974) պոետիկ ներկայացմանը։ 1978-1999 թվականներին եղել է Վալմիերայի դրամատիկական թատրոնի դերասանուհի։

Ինեսե Պաբերզան հիմնականում խաղացել է լիրիկական և զգացմունքային հերոսուհիների դերեր։

1998 թվականին «Menuets» խմբի մասին գրել է գիրք։ 

Ինեսե Պաբերզան մահացել է 2025 թվականի հունվարի 13-ին Լատվիայում 69 տարեկան հասակում։

## Ֆիլմագրություն
*Ազնվամորու գինի - Իռենա Ալբերտա (1984)
*Ուրիշի գործը - էպիզոդիկ դեր (1985)
*Լուսանկար կնոջ և վայրի վարազի հետ - Գիլդա Դիմդա (1987)
*Ինձ դուր է գալիս, որ աղջիկը տխուր է - մայրիկ (2004)

## Ծանոթագրություններ

## Արտաքին հղումներ
*Inese Paberza(1955-2025)

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Լատիշ դերասաններ
Կատեգորիա:Լատիշ դերասանուհիներ
Կատեգորիա:Լատիշ երգիչներ
Կատեգորիա:Լատվիայում մահացածներ
Կատեգորիա:Խորհրդային դերասանուհիներ
Կատեգորիա:Ռիգա քաղաքում ծնվածներ
Աբրահամ Կոնյեդո

**Աբրահամ դե Խեսուս «Աբրամո» Կոնյեդո Ռուանո** (. ), ծագումով կուբացի ազատ ոճային ըմբիշ, որը ներկայացնում է Իտալիան։ Ներկայացրել է Իտալիան 2020 թվականի ամառային Օլիմպիական խաղերում արժանանալով բրոնզե մեդալի տղամարդկանց ազատ ոճի 97 կգ քաշային կարգում։ Ըմբշամարտի աշխարհի և Եվրոպայի առաջնությունների բրոնզե մեդալակիր:

## Կարիերա
2018 թվականին Հունգարիայի մայրաքաղաք Բուդապեշտում կայացած ըմբշամարտի աշխարհի առաջնությունում Կոնյեդոն նվաճել է տղամարդկանց մինչև 97 կգ քաշային կարգում բրոնզե մեդալներից մեկը։ 2020 թվականին Իտալիայի Հռոմ քաղաքում կայացած ըմբշամարտի Եվրոպայի առաջնությունում 97 կգ քաշային կարգում նվաճել է բրոնզե մեդալներից մեկը։

2021 թվականի մարտին Կոնյեդոն մասնակցել է Հունգարիայի Բուդապեշտ քաղաքում անցկացվող Եվրոպական որակավորման մրցաշարին՝ 2020 թվականի ամառային օլիմպիական խաղերի ուղեգիր նվաճելով։ Մեկ ամիս անց հանդես է եկել մինչև 97 կգ քաշային կարգում Լեհաստանի Վարշավա քաղաքում կայացած ըմբշամարտի Եվրոպայի 2021 թվականի առաջնությունում, որտեղ դուրս է մնացել իր առաջին գոտեմարտից:

2022 թվականին Հունգարիայի մայրաքաղաք Բուդապեշտում կայացած ըմբշամարտի Եվրոպայի առաջնությունում Կոնյեդոն պարտվել է  մինչև 125 կգ քաշային կարգի բրոնզե մեդալի համար գոտեմարտում։ Արծաթե մեդալ է նվաճել 125 կգ քաշային կարգում 2022 թվականի Միջերկրածովյան խաղերում, որոնք տեղի են ունեցել Ալժիրի Օրան քաղաքում։

Կոնյեդոն մասնակցել է 2024 թվականի ըմբշամարտի Եվրոպայի օլիմպիական որակավորման մրցաշարին, որը տեղի է ունեցել Բաքվում (Ադրբեջան)՝ հույս ունենալով 2024 թվականի ամառային Օլիմպիական խաղերի ուղեգիր նվաճել։ Սուրս մնաց իր երկրորդ գոտեմարտից և չի ստացել Օլիմպիական խաղերի ուղեգիր։ Կոնյեդոն մասնակցել է նաև 2024 թվականի ըմբշամարտի համաշխարհային օլիմպիական որակավորման մրցաշարին, որն անցկացվել է Թուրքիայի Ստամբուլ քաղաքում՝ առանց Օլիմպիական խաղերի ուղեգիր նվաճելու։

## Նվաճումներ

## Ծանոթագրություններ

## Արտաքին հղումներ

Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Իտալացի ըմբշամարտիկներ
Կատեգորիա:Կուբացի ըմբշամարտիկներ
Զուգարանում մահացած մարդկանց ցանկ

Շատ մարդիկ մահացել են զուգարան գնալիս, կղանքազատման կամ միզելու ընթացքում: Սա վերաբերում է հաստատված կամ ենթադրյալ պատմական դեպքերին, ինչպես նաև ավելի վերջերս հայտնի դեպքերին:

## 20-րդ դարից առաջ

## 20-21-րդ դարեր

## Ծանոթագրություններ

Կատեգորիա:Անսովոր առարկաների վերաբերյալ ցանկեր
Կատեգորիա:Զուգարան
Իժանման մահացու օձ

**Իժանման մահացու օձը** (***Acanthophis antarcticus***) պատկանում է Ավստրալիայի բնիկ օձերի տեսակին: Այն Ավստրալիայի և համաշխարհային մասշտաբի ամենաթունավոր ցամաքային օձերից մեկն է: Չնայած լայնորեն տարածվածությանը (ի տարբերություն նրանց այլ տեսակների), դրանք աաճող սպառնալիքի տակ են գտնվում՝ կապված ավստրալական եղեգնադոդոշների քանակի աճման հետ:

## Տաքսոնոմիա
Իժանման մահացու օձը առաջին անգամ գիտականորեն նկարագրվել է 1802 թվականին: Ի տարբերություն այլ ավստրալական թունավոր օձերի, որոնք ակտիվորեն հետապնդում են իրենց զոհերին, այս տեսակը այլ ռազմավարություն է կիրառում՝ մնալով անշարժ և սպասելով, որ որսը մոտենա:

## Նկարագրություն
Իժանման մահացու օձն ունի լայն և տափակ եռանկյուն գլուխ, հաստ մարմին՝ կարմիր, շագանակագույն և սև գոտիներով, իսկ որովայնը՝ մոխրագույն, կաթնագույն կամ վարդագույն է: Հայտնի է, որ առավելագույն երկարությունը հասնում է 70–100 սանտիմետրի (2.3–3.3 ֆուտ): Ի տարբերություն սովորական կամ եվրոպական իժի (*Vipera berus*), իժանման մահացու օձը պատկանում է օձերի *Elapidae* ընտանիքին, այլ ոչ թե *Viperidae* ընտանիքին, որոնք Ավստրալիայում չեն հանդիպում:

## Տարածվածություն և ապրելավայր
Իժանման մահացու օձը հանդիպում է արևելյան և ափամերձ հարավային Ավստրալիայի մեծ մասում՝ Քվինսլենդ, Նոր Հարավային Ուելս և Հարավային Ավստրալիա: Այն ավելի քիչ է հանդիպում հյուսիսային տարածքում, արևմտյան Ավստրալիայում և հարավային Ավստրալիայի արևմտյան մասերում և այլևս չի հանդիպում Վիկտորիայում:

Դրանք հանդիպում են Արևելյան ափամերձ Ավստրալիայի անտառներում, խոտածածկ տարածքներում, թփուտներում: Շնորհիվ իր գունավոր շերտերի, իժանման մահացու օձը քողարկման վարպետ է, թաքնվում է անտառներում տերևների, աղբի և բեկորների տակ:

### Մտահոգություններ
Մտահոգիչ են բնակավայրերի կորուստը և եղեգնադոդոշների տարածումը: Դոդոշը ուտում է երիտասարդ օձերին, իսկ մեծահասակ օձերը, ովքեր ուտում են դոդոշներին, թունավորվում են նրանց մաշկի վրա գտնվող թունավոր գեղձերից:

## Դիետա
Իժանման մահացու օձերի որսի և սննդի առանձնահատկությունները կենտրոնանում են փոքր կաթնասունների և թռչունների վրա: Ի տարբերություն այլ ասպիդների, այս տեսակը մնում է անշարժ՝ սպասելով որսին նույնիսկ մի քանի օր: Օձը ծածկվում է տերևներով՝ դառնալով անտեսանելի, իսկ պոչի ծայրը, որը նման է որդի, օգտագործում է որպես խայծ: Երբ կենդանին մոտենում է շարժումը ստուգելու համար, օձը արագ հարձակվում է՝ ներարկելով իր թույնը և սպասելով զոհի սատկելուն՝ այն ուտելուց առաջ: Չնայած օձերը ագրեսիվ չեն, նրանց դիպուկ որսի մեթոդը և քողարկման կարողությունները  ավելի վտանգավոր են դարձնում մարդկանց համար:

## Վերարտադրություն
Իժանման մահացու օձերի բազմացման առանձնահատկությունն այն է, որ նրանք կենդանածին են: Ուշ ամռանը էք օձերը ծնում են 3-20 ձագ, իսկ գրանցվել են դեպքեր, երբ մեկ ձագանոցում եղել է 30-ից ավելի ձագ:

## Ծանոթագրություններ

## Արտաքին հղումներ

* Reptile Park
* The Australian Zoo 
* Natural Born Killers (ITA)

Կատեգորիա:Ասպիդներ
Կատեգորիա:Ավստրալիայի կենդանական աշխարհ
Կատեգորիա:ԲՊՄՄ կարմիր ցանկի քիչ մտահոգող տեսակներ
Կատեգորիա:Թունավոր կենդանիներ
Կատեգորիա:Թունավոր օձեր
Կատեգորիա:Ծովային օձեր
Կատեգորիա:Մսակեր կենդանիներ
Թասակ (սանրվածք)

**Թասակ սանրվածք,** պարզ սանրվածք, որտեղ առջևի մազերը կտրվում են ուղիղ ծոպերով, իսկ մնացած մազերը թողնում են ավելի երկար, նույն երկարությամբ ամբողջ գլխի շուրջ կամ կողքի հատվածներն ու հետևը կտրվում են նույն՝ կարճ երկարությամբ։ Այն այսպես է անվանվել, քանի որ միջնադարում, երբ այն տարածված էր Եվրոպայում, թասը կամ թասակը դնում էին մարդու գլխին, որն օգտագործվում էր որպես կտրվածքի կաղապար՝ մազերը կտրելու համար։ 

## Պատմություն
Պատմականորեն, թասակ սանրվածքը տարածված էր միջին վիճակագրական եվրոպացի և ասիացի տղամարդկանց շրջանակներում, լինելով հեշտ և կոկիկ կտրվածք, որն արվում էր ոչ պրոֆեսիոնալների կողմից: Եվ իսկապես, այն ստանալու համար պարզապես հարկավոր էր հարմար չափի թասակ դնել ականջների մակարդակին և եզրից ներքև գտնվող բոլոր մազերը կտրել կամ սափրել։ Որոշ մշակույթներում սա սովորական սանրվածքի տեսակ էր։ Այլ մշակույթներում թասակ սանրվածքը դիտվում էր որպես աղքատության հատկանիշ, ինչը նշանակում էր, որ կրողը չի կարող իրեն թույլ տալ այցելել վարսավիրի: 

Միացյալ Նահանգներում թասակ սանրվածքը երբեք առանձնապես հայտնի չի եղել: Ավելին՝ 1980-ականներին սանրվածքը ծաղրի է ենթարկվել շատերի կողմից: Տվյալ սանրվածքը նաև հաճախ ծաղրում են ինտերնետ մեմերի միջոցով։ 

2015 թվականին թասակ սանրվածքն այնքան հազվադեպ էր հանդիպում, որ զանգվածային մարդասպան Դիլան Ռուֆի կողմից դրա օգտագործումը համարվում էր ուշադրության արժանի: Հակազրպարտության լիգան փաստագրել էր սպիտակամորթ երիտասարդների կողմից դրա միասնական օգտագործումը, քանի որ այդ թվում այն ​​ներկայացնում է Ռուֆին և նրա հանցագործությունները, մասնավորապես, և ընդհանրապես՝ սպիտակամորթների գերակայության գաղափարախոսությունը: Օրինակ, նեոնացիստական ​​խմբի անդամներն իրենց անվանում էին «թասակի պարեկներ» (Bowl Patrol)՝ ի պատիվ Ռուֆի թասակ սանրվածքի։ Այդ խումբն ակտիվ էր մինչև 2020 թվականի հուլիսին «HuffPost»*-*ում հրապարակված բացահայտումը՝ Ռուֆի Չարլսթոնի եկեղեցում հրաձգությունից հինգ տարի անց:

## Տես նաև
* Կարե (սանրվածք)

## Ծանոթագրություններ
Ահմեդ Ուսմանով

**Ահմեդ Մագոմեդովիչ Ուսմանով** (, ), ռուս ազատ ոճի ըմբիշ։ Աշխարհի 2023 թվականի չեմպիոն, Եվրոպայի 2024 թվականի չեմպիոն, Ռուսաստանի չեմպիոն, աշխարհի գավաթակիր, Ռուսաստանի սպորտի միջազգային վարպետ:

## Կենսագրություն
Ահմեդ Ուսմանովը ծնվել է Կիզիլյուրտի շրջանի Ակնադա գյուղում, որտեղ սկսել է զբաղվել ըմբշամարտով, 12 տարեկանում եղբայրների հետ տեղափոխվել է Խասավյուրտ։

### Սպորտային կարիերա
2016 թվականի սեպտեմբերին Մաքոնում դարձել է պատանիների ազատ ոճի ըմբշամարտի աշխարհի առաջնության արծաթե մեդալակիր։

2018 թվականի մայիսին հաղթել է Կասպիյսկում Ալի Ալիևի հիշատակին նվիրված մրցաշարում։ 2018 թվականի հոկտեմբերին հաղթել է Նեֆտեյուգանսկում Վլադիմիր Սեմենովի մրցանակների միջազգային մրցաշարում։ 2018 թվականի նոյեմբերին հաղթել է Մուրադ Գայդարովի անվան մրցաշարում։

2020 թվականի հոկտեմբերին Նարո-Ֆոմինսկում դարձել է Ռուսաստանի չեմպիոն՝ եզրափակչում հաղթելով Գաջիմուրադ Ալիխմաևին։ 2020 թվականի դեկտեմբերի 18-ին հաղթել է անհատական աշխարհի գավաթը, որը տեղի է ունեցել Բելգրադում։

2021 թվականի մարտին Ուլան-Ուդեում կայացած Ռուսաստանի առաջնությունում նվաճել է արծաթե մեդալ՝ եզրափակիչում պարտվելով Մալիկ Շավաևին։ 2021 թվականի օգոստոսի 31-ին Ուսմանովին շնորհվել է Ռուսաստանի սպորտի միջազգային կարգի վարպետի կոչում։

2023 թվականի հունիսին Կասպիյսկում դարձել է Ռուսաստանի չեմպիոն։ 2023 թվականի սեպտեմբերին Բելգրադում դարձել է աշխարհի չեմպիոն։

2024 թվականին, հանդես գալով մինչև 79 կգ քաշային կարգում, Բուխարեստում կայացած Եվրոպայի առաջնությունում ոսկե մեդալ է նվաճել՝ եզրափակիչում հաղթելով բելառուս ըմբիշ Մագոմեդխաբիբ Կադիմագոմեդովին։

## Սպորտային արդյունքներ
* Ազատ ոճի ըմբշամարտի աշխարհի պատանեկան առաջնություն 2016՝  
* Ռուսաստանի ազատ ոճի ըմբշամարտի առաջնություն 2020՝ 
* Ըմբշամարտի աշխարհի անհատական գավաթ 2020՝  
* Ռուսաստանի ազատ ոճի ըմբշամարտի առաջնություն 2021՝  
* Ռուսաստանի ազատ ոճի ըմբշամարտի առաջնություն 2023՝  
* Ըմբշամարտի աշխարհի առաջնություն 2023՝   
* Ըմբշամարտի Եվրոպայի առաջնություն 202՝ 

## Ծանոթագրություններ

## Արտաքին հղումներ
* Տեղեկություն Դաղստանի ըմբշամարտի ֆեդերացիայի կայքում 

Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ռուս ըմբշամարտիկներ
Կատեգորիա:Ռուս մարզիկներ
Կատեգորիա:Ռուսաստանի սպորտի վաստակավոր վարպետներ
Սխտորով հաց

**Սխտորով հաց** կամ **սխտորով տոստ**, ուտեստ, որը բաղկացած է հացից (սովորաբար բագետ կամ սիբատա), որի վրա լցնում է սխտոր և երբեմն ձիթապտղի յուղ կամ կարագ, կարող է ներառել լրացուցիչ խոտաբույսեր, ինչպիսիք են սուսամբարը կամ սոխը։ Այնուհետև կամ խորովում են մինչև տապակվելը կամ թխում ջեռոցում:

Սխտորով հացը սովորաբար պատրաստվում է ֆրանսիական բագետի կամ երբեմն սիաբատայի միջոցով, որը մասամբ կտրատված է դեպի ներքև՝ թույլ տալով, որ համեմունքները ներծծվեն իր մեջ։  Հացը թխելուց առաջ կտրվածքները լցնում են ձեթով և աղացած սխտորով: Որպես այլընտրանք, օգտագործվում են կարագ և սխտորի փոշի, կամ հացը կտրվում է երկայնքով առանձին շերտերով։

## Պատմություն
Սխտորով հացը ծագել է ԱՄՆ-ում, այն տիպիկ իտալա-ամերիկյան ուտեստ է։ Սխտորով հացը առաջացել այն բանից հետո, երբ իտալացի ներգաղթյալները սկսել են կարագը օգտագործել  ձիթապտղի յուղի փոխարեն, ինչը հազվադեպ էր Միացյալ Նահանգներում 20-րդ դարի առաջին կեսին:

Սխտորով հացը ծագում է բրուսկետայից, որը հայտնվել է Իտալիայում մոտ 15-րդ դարում, և կարելի էր գտնել հին Հռոմում:

## Եվրոպա
Ֆրանսիայում այն տարածված էր Պրովանս քաղաքում որտեղ հայտնի է չափոն անունով և մատուցվում էր աղցանների հետ։ Այն պատրաստվում էր նաև այլ շրջաններում, օրինակ՝ Քուերսիում հացի վրա քսելով սխտոր,համեմունքներ, մի պտղունց աղով և մի կաթիլ ընկույզի յուղ։

Անգլիայում ձիթապտղի յուղի փոխարեն օգտագործում են կարագ։

## Հյուսիսային Ամերիկա
ԱՄՆ-ում սխտորով հացը եղել է բազմաթիվ ռեստորանների ճաշացանկում առնվազն 1950-ականներից սկսած՝ հաճախ մատուցվելով մակարոնեղենի հետ։ Առևտրային արտադրության համար սառեցված սխտորով հացը մշակվել է 1970-ականներին Cole's Quality Foods-ի կողմից Միչիգան նահանգի Մասկեգոն քաղաքում։ Սխտորի հանգույցները, որը հայտնագործվել է 1940-ականներին Նյու Յորքի Բրուքլին քաղաքում, սովորաբար մատուցվում են շատ պիցցերիաներում որպես նախուտեստ։

## Ծանոթագրություններ

## Արտաքին հղումներ
* Cooking For Engineers: Parmesan Garlic Bread –  բաղադրատոմս՝ քայլ առ քայլ լուսանկարներով։
*
Ալյաքսանդր Հուշտին

**Ալյաքսանդր Սյարհեևիչ Հուշտին** (, ), բելառուս ազատ ոճի ըմբիշ։ Ըմբշամարտի Եվրոպայի առաջնության եռակի արծաթե մեդալակիր։ Ներկայացրել է Բելառուսը 2019 թվականին Բելառուսի մայրաքաղաք Մինսկում կայացած Եվրոպական խաղերում և նվաճել բրոնզե մեդալ է մինչև 97 կգ քաշային կարգում։

## Կարիերա
Հուշտինը 2010 թվականին Սինգապուրում կայացած պատանեկան ամառային Օլիմպիական խաղերում հանդես է եկել մինչև 76 կգ քաշային կարգում, սակայն ոչ մի մեդալ չի նվաճել, զբաղեցրել է 5-րդ հորիզոնականը: 2015 թվականին Ադրբեջանի մայրաքաղաք Բաքվում կայացած Եվրոպական խաղերում հանդես է եկել տղամարդկանց մինչև 86 կգ քաշային կարգում: Նույն թվականին Հուշտինը հանդես է եկել նաև տղամարդկանց մինչև 86 կգ քաշային կարգում 2015 թվականի ըմբշամարտի աշխարհի առաջնությունում, որն անցկացվել է ԱՄՆ-ի Լաս Վեգաս քաղաքում, որտեղ իր առաջին գոտեմարտում պարտվել է լատվիացի Արմանս Զվիրբուլիսին: Մեկ տարի անց նվաճել է բրոնզե մեդալներից մեկը տղամարդկանց 97 կգ քաշային կարգում 2016 թվականի համալսարանական ըմբշամարտի աշխարհի առաջնությունում, որը տեղի  է ունեցել Թուրքիայի Չորում քաղաքում։

2017 թվականին Հուշտինը ըմբշամարտի Եվրոպայի առաջնությունում ի սկզբանե նվաճել է բրոնզե մեդալներից մեկը մինչև 97 կգ քաշային կարգում, սակայն ռուս մարզիկ Բոլտուկաևը մեդալը դոպինգ օգտագործելու պատճառով զրկվել է արծաթե մեդալից, և արծաթե մեդալը հանձնվել է Հուշտինին։ 2018 թվականին Ռուսաստանի Կասպիյսկ քաղաքում կայացած ըմբշամարտի Եվրոպայի առաջնությունում նվաճել է արծաթե մեդալ մինչև 97 կգ քաշային կարգում։

Հուշտինը ներկայացրել է Բելառուսը 2019 թվականի համաշխարհային ռազմական խաղերում, որն անցկացվել Է Չինաստանի Վուհան քաղաքում և նվաճել է արծաթե մեդալ մինչև 97 կգ քաշային կարգում։ Եզրափակչում պարտվել է Իրանի ներկայացուցիչ Մոհամմադ Հոսեյն Մոհամադիանին: 2020 թվականին Հուշտինը արծաթե մեդալ է նվաճել Սերբիայի Բելգրադ քաղաքում կայացած անհատական ըմբշամարտի աշխարհի առաջնությունան տղամարդկանց մինչև 97 կգ քաշային կարգում։ Եզրափակչում պարտվել է ռուս Աբդուլռաշիդ Սադուլաևին։ 2021 թվականի մարտին  Եվրոպական որակավորման մրցաշարից նվաճել է  2020 թվականի ամառային օլիմպիական խաղերին մասնակցել ուղեգիր։ Դուրս է մնացել պայքարից առաջին գոտեմարտից։

Օլիմպիական խաղերից երկու ամիս անց Հուշտինը պարտվել է Նորվեգիայի Օսլո քաղաքում կայացած ըմբշամարտի աշխարհի 2021 թվականի առաջնությունում տղամարդկանց մինչև 97 կգ քաշային կարգում բրոնզե մեդալի համար գոտեմարտում։

Հուշտինը պարտվել է Ռումինիայի Բուխարեստ քաղաքում կայացած ըմբշամարտի Եվրոպայի 2024 թվականի առաջնությունում տղամարդկանց մինչև 97 կգ քաշային կարգում բրոնզե մեդալի համար գոտեմարտում։  Մասնակցել է 2024 թվականի ըմբշամարտի Եվրոպայի օլիմպիական որակավորման մրցաշարին, որը տեղի է ունեցել Բաքվում, վաստակել է անհատ չեզոք մարզիկների քվոտային տեղ 2024 թվականի ամառային օլիմպիական խաղերի համար։

### Հիմնական արդյունքներ

## Ծանոթագրություններ

## Արտաքին հղումներ

Կատեգորիա:Բելառուս ըմբշամարտիկներ
Կատեգորիա:Ըմբշամարտի մեդալակիրներ
Թանգյան

**Թանգյան**, հայկական ազգանուն։

## Ազգանվան ստուգաբանություն
Թանգյան ազգանունը կազմված է հայերեն թանգ բառից, որն օգտագործվել է արական և իգական անձնանուն։

## Ազգանունը կրողներ
* Գալուստ Մանուչարի Թանգյան (1855-1938), բրուտագործ-վարպետ։
* Սերգեյ Գրիգորի Թանգյան (ծնվ. 1938), տնտեսագիտության թեկնածու։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Հայկական ազգանուններ
Կատեգորիա:Յան վերջածանցով ազգանուններ
Կատեգորիա:Հայերեն հիմքով ազգանուններ
Լեզվական սահման

**Լեզվական սահման,** պայմանական գիծ, որն անցնում է երկու լեզուների տարածման տիրույթի եզրերին տեղակայված մշտական բնակավայրերի միջև (օրինակ՝ չֆիքսված և աստիճանաբար անհետացող Մոզելի լեզվական սահմանը և բրետոնական լեզվական սահմանը Ֆրանսիայում, ինչպես նաև, 1963 թվականից հետո, բելգիական լեզվական սահմանը ռոմանական և գերմանական տիրույթների միջև Բելգիայում և այլն):

Լեզվական սահմանները ժամանակի ընթացքում փոխվում են, կարող են չհամընկնել քաղաքական սահմանների հետ՝ առաջացնելով միջպետական և էթնո-լեզվական կոնֆլիկտներ։ Հաճախ լեզվական սահմանների տեղաշարժի արդյունքում ձևավորվում են լեզվական կղզիներ՝ անկլավներ կամ էքսկլավներ։ Լեզվական սահմանները միշտ չէ, որ համընկնում են բնական աշխարհագրական արգելապատերի հետ։ Լեզվական սահմանների ուսումնասիրությամբ զբաղվում է լեզվաբանական աշխարհագրությունը։

## Հատկանիշներ

Լեզվական սահմանն ըստ արտահայտվածության կարող է զգալիորեն տարբերվել իր տարբեր հատվածներում։ Ֆուլինյի շրջանում (Մոզել, Ֆրանսիա) ռոմանական տիրույթից գերմանականին անցումը երկար ժամանակ արտահայտիչ է եղել բոլոր առումներով (լեզու, մշակույթ, ճարտարապետություն)։ Բրյուսելի տարածաշրջանում (Բելգիա) մինչ օրս պահպանվում է բնակչության լեզվական և մշակութային համակարգի խառնուրդը։ Գոյություն ունեն երկլեզու և արտոնյալ լեզվական շրջաններ։

## Նկատառում
Երկու սերտ լեզուների շփման դեպքում սովորաբար դիտարկվում է ոչ թե լեզվական սահմանը, այլ բարբառային շարունակականությունը, որը բաժանվում է շերտերի՝ իզոգլոսների։ Գերմանիայի հյուսիս-արևմուտքում ստորին գերմաներենը աստիճանաբար վերածվում է հոլանդական (ստորին Ֆրանկ) բարբառի։ Սահմանի երկու կողմերի բնակիչները հեշտությամբ հասկանում են միմյանց՝ կարծելով, որ խոսում են նույն լեզվով, թեև Արևելքում խոսում են ստորին գերմանական բարբառներով, իսկ արևմուտքում՝ հոլանդերեն։

## Օրինակներ
* Ռոմանա-գերմանական լեզվական սահմանը Եվրոպայում, որը տարածվում է Դյունկերկից մինչև Տարվիզիո, անցնում է Ֆրանսիայով, Բելգիայով, Լյուքսեմբուրգով, Շվեյցարիայով և Իտալիայով, ներառյալ նրա մասերը։
** Բելգիական լեզվական սահման, որը պաշտոնապես հաստատվել է 20-րդ դարի կեսերին։
** Ֆրանս-գերմանական լեզվական սահմանը Շվեյցարիայում (Ռյոշտիգրաբեն)։
* Ֆրանս-բրիտանական լեզվական սահման Բրետանի թերակղզում, միջնադարում:
* Իսպանա-բասկյան լեզվական սահման։
* Իտալա-սլովանական լեզվական սահման։

## Պատմություն
20-րդ դարի բուռն քաղաքական իրադարձությունների արդյունքում (պատերազմ, տեղահանություն և այլն), մի շարք լեզվական սահմաններ, որոնք գոյություն ունեին ավելի քան մեկ հազարամյակ, անհետացել են՝ համընկնելով պետությունների նոր վարչական սահմանների հետ: Այդպիսի ճակատագիր է ունեցել նախկին գերմանա-չեխական լեզվական սահմանը, լեհ-գերմանական սահմանը և այլն:

## Ծանոթագրություններ

Կատեգորիա:Լեզվի աշխարհագրություն
Կատեգորիա:Հանրալեզվաբանություն
Կատեգորիա:Քաղաքական աշխարհագրություն
Seven Hours After Violet

**Seven Hours After Violet**, ամերիկյան մետալկոր խումբ, որը ստեղծվել է System of a Down խմբի Շավո Օդաջյանի կողմից 2024 թվականին։ Խմբի կազմում են նաև Ալեխանդրո Արանդան, Թեյլոր Բարբերը Left to Suffer-ից, Մայքլ Մոնտոյան և Ջոշ Ջոնսոնը Winds of Plague-ից։

## Անդամներ
* Թեյլոր Բարբեր՝ վոկալ
* Մայքլ «Մորգոտ» Մոնտոյա՝ կիթառ
* Շավո Օդաջյան՝ բաս կիթառ
* Ալեխանդրո Արանդա՝ կիթառ, բեք վոկալ
* Ջոշ Ջոնսոն՝ հարվածային գործիքներ

## Պատմություն
2023 թվականի հոկտեմբերին Շավոն հայտարարել է, որ Seven Hours After Violet-ը ձայնագրել է 16 երգ խմբի առաջին ալբոմի համար։ 2024 թվականի հունիսին խումբը թողարկել է իր դեբյուտային «Paradise» սինգլը։ Հոկտեմբերին հաջորդել է նրանց համանուն ալբոմի թողարկումը 2024 թվականի հոկտեմբերի 11-ին։

## Սկավառակագրություն
### Seven Hours After Violet
***Seven Hours After Violet***-ը նրանց առաջին ստուդիական ալբոմն է։

### Երգացանկ

### Սինգլներ
**Սինգլների ցանկ՝ հիթ-շքերթներում և հավաստագրերով ընտրված դիրքերով, թողարկման տարեթիվը և ալբոմի անվանումը։**

### Երաժշտական տեսահոլովակներ

## Ծանոթագրություններ

Կատեգորիա:2024 հիմնադրված երաժշտական խմբեր
Կատեգորիա:System of a Down
Կատեգորիա:Ալտերնատիվ մետալ երաժշտական խմբեր
Կատեգորիա:Ամերիկյան ալտերնատիվ մետալ երաժշտական խմբեր
Կատեգորիա:Ամերիկյան նու մետալ խմբեր
Կատեգորիա:Մետալ խմբեր
Երկնագիծ

մինի|300x300փքս| Լոուեր Մանհեթենի երկնագիծը, 2021 թվական, «Skyline» տերմինն առաջին անգամ օգտագործվել է Նյու Յորքի համար 1896 թվականին
**Երկնագիծ** (), հորիզոնի մոտ դիտվող  կամ ձև: Կարող է ստեղծվել քաղաքային շենքերով, գյուղական տարածքում մարդկանց ստեղծած կառույցներով կամ բնական ձևավորումներով, ինչպես, օրինակ, լեռներով կամ ծառերով, որտեղ երկինքը հպվում է երկրին։

Քաղաքի երկնագիծը նման է մատնահետքի, որովհետև ոչ մեկը մյուսի նման չէ։ Ահա թե ինչու նորությունների, սպորտային ծրագրերի, հեռուստաշոուների և ֆիլմերի մեջ հաճախ ցույց են տալիս քաղաքի երկնագիծը՝ գտնվելու վայրը ցույց տալու համար։ «Նյու Յորք քաղաքի երկնագիծ» արտահայտությունն առաջին անգամ գործածվել է 1896 թվականին՝ որպես Չարլզ Գրեհեմի ստեղծած գունավոր նկարազարդման վերնագիր Նյու Յորք ամսագրում։ Փոլ Դ. Սպրեյրեգենը նկարագրել է քաղաքի հորիզոնագիծը որպես «քաղաքի կյանքի ֆիզիկական արտացոլում, պոտենցիալ արվեստի գործ և նրա հավաքական տեսարան»։

## Առանձնահատկություններ
### Բարձրահարկ շենքեր
[մինի| [Դետրոյթ|Դեթրոյթի երկնագիծ, 1929 թվական]]
Բարձրահարկ շենքերը, ներառյալ երկնաքերերը, քաղաքային երկնագծերի հիմնական բաղադրիչներն են: Ուրվագծերն ու շենքերի երեսապատումները (օրինակ՝ աղյուսով կամ ապակով) մեծ ազդեցություն ունեն երկնագծի ընդհանուր տեսքի վրա։

### Աշտարակներ
[մինի| [Սան Ջիմինյանո|Սան Ջիմինյանո, աշտարակներ Տոսկանայում, Իտալիա]]
Երկնագծերը կարող են շատ տարբեր լինել՝ կախված այն ժամանակաշրջաններից, թե երբ են դրանց շինությունները կառուցվել։

Օրինակ, Իտալիայի Տոսկանայի Սան Ջիմինյանո քաղաքը աշտարակների շնորհիվ հայտնի է իր «անմոռանալի երկնագծով»։

### Հեռավոր վայրեր
[մինի| [Էվերեստ|Էվերեստ լեռ]]
Որոշ հեռավոր վայրեր նույնպես ունեն տպավորիչ երկնագծեր, որոնք ստեղծվել են կա՛մ բնության, կա՛մ սակավաթիվ բնակչության կողմից։

## Մեդիա
Երկնագծերը հաճախ օգտագործվում են ֆիլմերում, հեռուստաշոուներում, նորությունների կայքերում և այլ հարթակներում՝ վայրի մթնոլորտը և տրամադրությունը փոխանցելու համար։

## Սուբյեկտիվ վարկանիշ
Որոշ կազմակերպություններ գնահատում են երկնագծերը՝ օգտագործելով իրենց չափանիշները։ Օրինակ՝ Emporis-ը գնահատում է երկնագծերը՝ հաշվի առնելով շենքերի բարձրությունը և այլ տվյալներ։ Այն ամենաբարձր գնահատականները տալիս է Հոնկոնգի, Նյու Յորքի և Սինգապուրի հորիզոնագծերին։

Մի քանի ծառայություններ դասակարգում են ուրվագծերը՝ ելնելով իրենց սեփական սուբյեկտիվ չափանիշներից: Emporis-ը նման ծառայություններից մեկն է, որն օգտագործում է բարձրությունը և այլ տվյալներ՝ շենքերին միավորային արժեքներ տալու և դրանք միասին ավելացնելու համար: Ամենաբարձր վարկանիշը զբաղեցնող երեք քաղաքներն են Հոնկոնգը, Նյու Յորքը և Սինգապուրը:

## Ծանոթագրություններ

## Գրականություն
* Emporis ranking of cities by the visual impact of their skylines[usurped]
* 
* 
* 
* 

## Արտաքին հղումներ

Կատեգորիա:Արվեստ
Կատեգորիա:Երկինք
Կատեգորիա:Երկնաքերներ
Կատեգորիա:Լանդշաֆտ
Կատեգորիա:Լուսանկարչության ժանրեր
Կատեգորիա:Ճարտարապետություն
Կատեգորիա:Շինարարական տարրեր և կառուցվածքներ
Կատեգորիա:Ոճեր
Կատեգորիա:Ուրբանիզմ
Կատեգորիա:Ռելիեֆի տեսակներ
Կատեգորիա:Տերմինաբանություն
Կատեգորիա:Քաղաքաշինություն
Կատեգորիա:Քաղաքներ
Հենրի Հեքինգ

**Հենրի Հեքինգ** (, ), անգլիական ծագումով նավաստի և հետազոտող, Նոր Հարավային Ուելսի առաջին բրիտանացի գաղութարարներից։ Նա հիմնականում հայտնի է եղել որպես անձ, որը պատասխանատու էր աբորիգեն ռազմիկ Պեմուլվույի սպանության համար 1802 թվականին։

## Կենսագրություն
Հեքինգը եղել է Առաջին նավատորմի դրոշակակիր նավի քառորդապետը, որը 1788 թվականին հիմնեց առաջին բրիտանական գաղութը Նոր Հարավային Ուելսում, Ավստրալիայում։

Նա բարձր էր գնահատվել Սիդնեյի հենակետի իշխանությունների կողմից որպես կարգապահ և աշխատել է որսորդական արշավներում՝ գաղութի համար սնունդ և որս հայթայթելու նպատակով։ 1789 թվականի սեպտեմբերին, Միջին նավահանգստի մոտ, Կամմերայգալ ցեղի տղամարդկանց մի խումբ քար է նետել Հեքինգի վրա, որը պատասխան կրակոցով է արձագանքել նրանց, ինչի հետևանքով երկու հոգի սպանվել են կամ լուրջ վիրավորվել։

Հեքինգը հավանաբար վերադարձել է Անգլիա «*Սիրիուս*» նավի կորստից հետո 1790 թվականին, քանի որ նա վերադարձել է Սիդնեյ «*Ռոյալ Ադմիրալ*» նավով 1792 թվականին։

1799 թվականի մարտին նահանգապետ Ջոն Հանթերը Հենրի Հեքինգին հանձնարարել է հետաքննել պնդումները, թե բրիտանացի նավաստիները գերվել են աբորիգենների կողմից Հանթեր գետի գետաբերանում՝ գաղութից հյուսիս։ Հեքինգը հանդիպել է ավաբակալ ժողովրդի մի խմբի գետի հարավային ափին, որոնք տեղեկացրել են նրան, որ նավաստիներն ավելի վաղ հեռացել են ոտքով՝ փորձելով քայլելով վերադառնալ Սիդնեյ։ Հեքինգը չի հավատացել նրանց և զայրացած սպանել է երեք ավաբակալ տղամարդու։ Հետագայում խնդրո առարկա նավաստիները ժամանել են Սիդնեյ՝ անցնելով ամբողջ ճանապարհը։

Հեքինգը գլխավորել է բազմաթիվ որսորդական արշավներ՝ Ավստրալիայի առաջին բնակիչների մսի բաժինները լրացնելու համար։ 1795 թվականին նա այն խմբի մեջ էր, որը գտավ կառավարության կորած անասունները Քաուպասչըրսում։ 1799 թվականի հոկտեմբերին նա դատապարտվել է Նորֆոլկ կղզի աքսորվելու սուտ վկայություն տալու համար։

1800 և 1801 թվականներին նա ղեկավարել է նավի մուտքն ու ելքը Պորտ Ջեքսոնից։ 1802 թվականին նա նշանակվել է նավի առաջին օգնական։ 1802 թվականին Հեքինգը կրակել և սպանել է Պեմուլվույին՝ Բեդիագալ ցեղի ռազմիկին, որը սպանել և հետապնդել էր գաղութարարներին և 1790 թվականից հետախուզման մեջ էր։

1802 թվականին Հեքինգը կրակել և վիրավորել է Անն Հոլմսին՝ իր նախկին սիրուհուն, որի համար դատապարտվել է մահվան, սակայն ներում ստացել է 1803 թվականին։ Նույն 1803 թվականին նա մեղավոր է ճանաչվել HMS նավից ծովային պաշարներ գողանալու համար և կրկին դատապարտվել է մահվան, այնուհետև ներում ստացել՝ պայմանով, որ կաքսորվի Վան Դիմենս Լենդ։

1804 թվականին Հեքինգը նշանակվել է փոխնահանգապետի նավապետ Հոբարթում։ 1806 թվականի հուլիսին նա նշանակվել է Հոբարթի նավահանգստի ղեկավար՝ տարեկան 50 ֆունտ ստերլինգ աշխատավարձով։ Նա մահացել է Հոբարտում 1831 թվականի հուլիսի 21-ին։

## Ժառանգություն
Պորտ Հեքինգը, որը գտնվում է Բոտանի ծոցից հարավ և տեղի բնիկների կողմից հայտնի է որպես Դիբան, 1796 թվականին անվանակոչվել է նրա պատվին Մեթյու Ֆլինդերսի կողմից։

## Ծանոթագրություններ

## Արտաքին հղումներ
* 

Կատեգորիա:Բրիտանացիներ
Կատեգորիա:Ծովագնացներ
Կառլոս Բենավիդես

**Կառլոս Նաուել Բենավիդես Պրոտեսոնի** (, ), ուրուգվայցի ֆուտբոլիստ, «Ալավես» ակումբի կիսապաշտպան:

## Կենսագրություն
Բենավիդեսը «Դեֆենսոր Սպորտինգ» ակումբի սան է։ 2016 թվականի ապրիլի 11-ին «Նասիոնալի» դեմ խաղում նորամուտն է նշել Ուրուգվայի ֆուտբոլի առաջնություն։ 2017 թվականի նոյեմբերի 23-ին «Մոնտեվիդեո Ուոնդերերսի» դեմ խաղում խփել է առաջին գոլը «Դեֆենսոր Սպորտինգի» կազմում։ 2018 թվականի ամռանը տեղափոխվել է արգենտինական «Ինդեպենդիենտե»: Տրանսֆերի արժեքը կազմել է մոտ 2 մլն եվրո։

2017 թվականին Ուրուգվայի երիտասարդական հավաքականի կազմում հաղթել է Էկվադորում կայացած Հարավային Ամերիկայի երիտասարդական առաջնությունում: Մրցաշարի ընթացքում մասնակցել է Պերուի, Բոլիվիայի, Կոլումբիայի, Բրազիլիայի, Վենեսուելայի և Արգենտինայի թիմերի դեմ խաղերին։

Նույն թվականին Հարավային Կորեայում մասնակցել է աշխարհի երիտասարդական առաջնությանը։ Մրցաշարի ընթացքում խաղացել է Իտալիայի, Ճապոնիայի, Հարավային Աֆրիկայի, Պորտուգալիայի և Վենեսուելայի թիմերի դեմ խաղերում։

## Նվաճումներ
**Միջազգային** **Ուրուգվայ (մինչև 20)**

* Հարավային Ամերիկայի երիտասարդների չեմպիոն՝ 2017

## Ծանոթագրություններ

 
Կատեգորիա:Դեպորտիվո Ալավեսի ֆուտբոլիստներ
Կատեգորիա:Դեֆենսոր Սպորտինգի ֆուտբոլիստներ
Կատեգորիա:Ինդեպենդիենտեի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Միկի 17

**«Միկի 17»** (), հարավկորեացի ռեժիսոր Պոն Ջուն Հոյի գիտաֆանտաստիկ ֆիլմը՝ Ռոբերտ Փեթինսոնի և Սթիվեն Յոնի մասնակցությամբ։ Պրեմիերան նախատեսված է 2025 թվականի հունվարի 28-ին։

## Սյուժե
Ֆիլմի սցենարի գրական հիմքը Էդվարդ Էշթոնի «Միկի-7» գիտաֆանտաստիկ վեպն է։ Գլխավոր հերոսը Միկի Բարնսն է, որը մասնակցում է Նիֆլհայմի սառցե աշխարհի գաղութացմանը։ Նա պայմանագիր է կնքում «վերականգնվող աշխատող» դառնալու համար, ինչը նշանակում է, որ մահից հետո նրա միտքը ներբեռնվում է նոր մարմնի մեջ որպես կրկնօրինակ։ Իր վեցերորդ մահից հետո Միկին սկսում է գիտակցել իր տարբերությունները մյուս աշխատակիցներից։ Յոթերորդ առաքելության ժամանակ կենդանի է մնում և որոշ ժամանակ կորցնում է կապը բազայի հետ, իսկ երբ վերադառնում է այնտեղ, տեսնում է, որ իրեն արդեն փոխարինող են ստեղծել։

## Դերերում

## Արտադրություն և պրեմիերա
Ֆիլմի աշխատանքները սկսելու մասին հայտնի է դարձել 2022 թվականի հունվարին։ Ռեժիսոր է դարձել Պոն Ջուն Հոն, որը նաև գրել է ֆիլմի սցենարը։ Արտադրությամբ զբաղվել Է Warner Bros.-ը, գլխավոր դերը ստացել է Ռոբերտ Պատինսոնը:

2022 թվականի դեկտեմբերի 6-ին Warner Bros. կինոընկերության Twitter-ում հրապարակվել է ֆիլմի առաջին թիզերը: Պրեմիերան նախատեսված էր 2024 թվականի մարտի 29-ին, բայց 2024 թվականի հունվարին անորոշ ժամանակով հետաձգվել է 2023 թվականի *SAG-AFTRA* գործադուլի և հետարտադրության ուշացումների պատճառով: Ավելի ուշ պրեմիերայի ամսաթիվը նշանակվել է 2025 թվականի հունվարի 28-ին Հարավային Կորեայում, որտեղ այն տեղի կունենա համաշխարհային թողարկումից 3 օր շուտ:

## Ծանոթագրություններ
Շարիֆ Շարիֆով

**Շարիֆ Նաիբգաջավովիչ Շարիֆով** (, ), ռուս, Ադրբեջանը ներկայացնող ազատ ոճի ըմբիշ, Ադրբեջանի հավաքականի անդամ։ 2012 թվականի օլիմպիական խաղերի չեմպիոն և 2016 թվականի օլիմպիական խաղերի բրոնզե մեդալակիր, աշխարհի չեմպիոն, աշխարհի առաջնության բազմակի մեդալակիր, Եվրոպայի չեմպիոն, Եվրոպայի առաջնության բազմակի մեդալակիր։

## Կենսագրություն
Ազգությամբ ավար է։ Ծնունդով Չարոդինսկի շրջանից է։ Ազատ ոճի ըմբշամարտով սկսել է զբաղվել Ղզլարում, որից հետո տեղափոխվել է Մախաչկալա, որտեղ սկսել է մարզվել Ռուսաստանի վաստակավոր մարզիչ Անվար Մագոմեդգաջիևի մոտ: 2007 թվականի հունիսին Ռուսաստանի հավաքականի կազմում մասնակցել է Բելգրադում կայացած Եվրոպայի պատանեկան առաջնությանը։ Որոշելով հանդես գալ Ադրբեջանի ազգային հավաքականում՝ ընդունել է այդ երկրի քաղաքացիությունը, ադրբեջաներեն նրա անունն ու ազգանունը հնչում է Շարիֆ Շարիֆով։

Շարիֆն իր նորամուտը միջազգային խոշոր մրցաշարերում նշել է 2008 թվականին՝ Ադրբեջանի դրոշի ներքո։ Մեկ տարի անց Հերնինգի աշխարհի առաջնությունում Շարիֆովը դարձել է բրոնզե մեդալակիր։ 2010 թվականին իր առաջին մեդալն է նվաճել մայրցամաքային առաջնություններում։ Բաքվում կայացած Եվրոպայի առաջնությունում Շարիֆովը դարձել է արծաթե մեդալակիր՝ պարտվելով ռուս Անզոր Ուրիշևին։  Շարիֆովը նվաճել է բրոնզե մեդալլ Դորտմունդում կայացած Եվրոպայի առաջնությունում, իսկ սեպտեմբերին եզրափակչում հաղթելով ուկրաինացի Իբրահիմ Ալդատովին` դարձել է աշխարհի չեմպիոն մինչև 84 կգ քաշային կարգում և իրավունք ստացել հանդես գալ 2012 թվականի ամառային օլիմպիական խաղերում, որտեղ նույնպես նվաճել է ոսկե մեդալ։ 2012 թվականի օգոստոսի 31-ին Ադրբեջանի նախագահն ու Ազգային օլիմպիական կոմիտեն Շարիֆովին պարգևատրել են Շոհրաթ (Փառք) շքանշանով։

2012 թվականի դեկտեմբերի 18-ին պարգևատրվել է Ադրբեջանի ազգային օլիմպիական կոմիտեի օլիմպիական շքանշանով։

2019 թվականի սեպտեմբերի 21-ին Շարիֆ Շարիֆովը Ղազախստանի մայրաքաղաք Նուր-Սուլթան քաղաքում ըմբշամարտի աշխարհի առաջնությունում արծաթե մեդալ է նվաճել և արտոնագիր ստացել Տոկիո-2020 ամառային օլիմպիական խաղերի համար:

2011 թվականին եղել է Ադրբեջանի լավագույն մարզիկների տասնյակում։

2012 թվականին եղել է Ադրբեջանի լավագույն մարզիկների լավագույն քսանյակում։
## Ծանոթագրություններ

## Արտաքին հղումներ
* 

Կատեգորիա:Ըմբշամարտի աշխարհի առաջնության մեդալակիրներ
Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:Ըմբշամարտի Եվրոպայի չեմպիոններ
Կատեգորիա:Պատվո շքանշանի ասպետներ (Ադրբեջան)
Բեմբի։ Հատուցում

**«Բեմբի։ Հատուցում»** (), բրիտանական անկախ սարսափ ֆիլմ, որի ռեժիսորը Դեն Ալենին է, սցենարիստը՝ Ռիս Ուորինգթոնը և պրոդյուսերները՝ Ռիս Ֆրեյք-Ուոթերֆիլդին և Սքոթ Ջեֆրին։ Չորրորդ ֆիլմը «Այլասերված մանկության տիեզերք» ֆրանշիզայում, ինչպես նաև Ֆելիքս Զալտենի «Բեմբի։ Կենսագրություն անտառից»: Գլխավոր դերերում նկարահանվել են Ռոքսաննա ՄաքՔին և Թոմ Մալերոնը, երկրորդականներում՝ Նիկոլա Ռայթը և Սամիրա Մայթին։ «Բեմբի։ Հատուցում» ֆիլմը Մեծ Բրիտանիայի էկրաններին կհայտնվի 2025 թվականի փետրվարի 7-ին:

## Սյուժե
Այն բանից հետո, երբ Քսանան և նրա որդին՝ Բենջին, ավտովթարի են ենթարկվում, Բեմբին սկսում է որսալ նրանց․ վշահար մուտացիայի ենթարկված եղջերու, որը ցանկանում է վրեժ լուծել մոր մահվան համար։

## Դերերում
* Ռոքսաննա ՄաքՔի՝ Քսանա
* Թոմ Մալերոն՝ Բենջի՝ Քսանայի որդին
* Նիկոլա Ռայթ՝ Մերի
* Սամիրա Մայթի՝ Հարիեթ

## Արտադրություն
### Զարգացում
2022 թվականի նոյեմբերին հայտնի է դարձել Զալթենի գրքի ազատ ադապտացիայի վրա աշխատանքի մեկնարկի մասին, որն ԱՄՆ-ում անցել է հանրային տիրույթ: Նախագծի ռեժիսորն է Սքոթ Ջեֆրին, պրոդյուսերը՝ Ռիս Ֆրեյք-Ուոթերֆիլդը։ Ջեֆրին ֆիլմը նկարագրել է որպես «1928 թվականի բոլորի սիրած պատմության աներևակայելի մութ վերապատմում. Բեմբին, որը ստեղծվել է Netflix-ի «Ռիտուալ» ֆիլմի [արարածի] հիման վրա, կդառնա արատավոր սպանության մեքենա, որը թաքնվում է ոչ մի տեղ»։ Ֆիլմը կընդգրկվի կինոտիեզերքում, որտեղ ծավալվել են «Վինի Թուխ։ Արյուն և մեղր» և «Վինի Թուխ։ Արյուն և մեղր 2» սլեշերների իրադարձությունները։ Հետագայում ռեժիսոր է դարձել Դեն Ալենը, իսկ Ջեֆրին՝ պրոդյուսերը (Ֆրեյք-Ուոթերֆիլդի հետ միասին)։

### Նկարահանումներ
Ի սկզբանե նկարահանումները պետք է սկսվեին 2023 թվականի հունվարի 31-ին Լոնդոնում: Օպերատոր է դարձել Վինս Նայթը, որը աշխատում էր «Արյունով և մեղրով» ֆիլմի վրա։ 2024 թվականի հունվարի 6-ին դրանք մեկնարկել են Անգլիայում, ինչը հաստատել է Ջեֆրին իր սոցիալական ցանցերում, և ավարտվել են նույն տարվա հունվարի 26-ին։

### Մարքեթինգ
Ֆիլմի թիզեր-թրեյլերը ցուցադրվել է բացառապես կինոթատրոններում 2024 թվականի մարտին՝ ԱՄՆ-ում «Վինի Թուխ։ Արյուն և մեղր 2» ֆիլմի սահմանափակ վարձույթի ժամանակ։ 2024 թվականի ապրիլի 3-ին թողարկվել է թրեյլերը։

## Թողարկում
«Բեմբի: Հատուցում» ֆիլմի պրեմիերան Մեծ Բրիտանիայի կինոթատրոններում կկայանա 2025 թվականի փետրվարի 7-ին։ Ավելի վաղ՝ թողարկումը նախատեսված էր 2024 թվականի աշնանը։

## Ծանոթագրություններ

Կատեգորիա:2020-ականների բրիտանական ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Բրիտանական ֆիլմեր
Կատեգորիա:Թրիլեր ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Սարսափ ֆիլմեր
Աուլուս Կրեմուցիուս Կորդուս

**Աուլուս Կրեմուցիուս Կորդուս** (,), հին հռոմեացի պատմաբան Տիբերիոս կայսեր օրոք։

## Կենսագրություն
Կորդուսի ծագման և ծնողների մասին ոչինչ հայտնի չէ. այնուամենայնիվ, բրիտանացի հետազոտող Թիմոթի Ուայզմանը ենթադրում է, որ նրա հայրենիքը կարող է լինել Էտրուրիան։

Հռոմեական պատմության հեղինակն էր (հավանաբար կոչվում է «Տարեգրություն»), որը նկարագրում էր քաղաքացիական պատերազմների իրադարձությունները և դրանց հաջորդած կայսր Օկտավիանոս Օգոստոսի միանձնյա կառավարումը: 25 թվականին սենատում պատմաբանին մեղադրել են Հուլիոս Կեսարի սպանության կազմակերպիչ Մարկոս Բրուտոսին գովերգելու և Գայուս Կասիուս Լոնգինին «վերջին հռոմեացի» անվանելու համար։ Ելնելով այն փաստից, որ Ավլուսին մեղադրել են սենատորական դասի ներկայացուցիչները և Լյուսիուս Աելիուս Սեյանուսի հաճախորդները՝ Սատրիուս Սեկունդուսը և Պինարիուս Նատտան, Թ. Ուայզմանը նշում է, որ պատմաբանը կարող էր նաև ունենալ սենատորական արժանապատվություն։ Արդյունքում ինքնասպան է եղել։ Սենատը որոշում է կայացրել, որ նրա աշխատանքները բռնագրավեն և այրեն էդիլները: Այնուամենայնիվ, այս տրակտատների որոշ օրինակներ պահպանել է նրա դուստրը՝ Մարցիան, քանի որ նրա աշխատությունը հետագայում կրկին տպագրվել է։ Մինչ օրս Կրեմուցիուսի գործերից ոչ մեկը չի պահպանվել։

## Գրականություն
* ;
* ;
* ;
* **. Cremutius 2 // Paulys Realencyclopädie der classischen Altertumswissenschaft (RE). — 1901. — Bd. IV, 2. — Kol. 1703—1704;
* ;;
* *Вержбицкий К*. Традиционные формы общения у римлян и оппозиция Юлиям-Клавдиям // *Вестник Санкт-Петербургского университета*. — 1999. — Серия № 2. — Выпуск № 2. — С. 104—107.

## Ծանոթագրություններ

Կատեգորիա:Ինքնասպաններ
Կատեգորիա:Հին Հռոմի քաղաքական գործիչներ
Կատեգորիա:Հին հռոմեացի գրողներ
Կատեգորիա:Հին հռոմեացի հռետորներ
Կատեգորիա:Հին հռոմեացիներ
Կատեգորիա:Հռոմեական պատմիչներ
Կատեգորիա:Պատմաբաններ
Կատեգորիա:Սովից մահացածներ
Հոնաթան Բարբոսա

**Հոնաթան Դանիել Բարբոսա Բոնիլա** (, ), ուրուգվայցի ֆուտբոլիստ, կիսապաշտպան:

## Կենսագրություն
Բարբոսան պրոֆեսիոնալ կարիերան սկսել է մայրաքաղաքային «Լիվերպուլ» ակումբում։ 2010 թվականին խաղային պրակտիկա ստանալու համար վարձավճարով հանդես է եկել «Ռենտիստասում»։ 2011 թվականի ամռանը վերադարձել է «Լիվերպուլ»: Օգոստոսի 13-ին «Ռասինգի» դեմ խաղում նորամուտն է նշել Ուրուգվայի ֆուտբոլի առաջնությունում։ Նոյեմբերի 20-ին «Ֆենիքսի» դեմ խաղում խփել է առաջին գոլը «Լիվերպուլի» կազմում։

2014 թվականի ամռանը շվեյցարական «Լուգանոն» վարձակալել է ֆուտբոլիստին: Օգոստոսի 10-ին «Լե Մոնեի» դեմ խաղում նորամուտն է նշել Չելենջ լիգայում։

2015 թվականի սկզբին վարձավճարով միացել է «Սուդ Ամերիկային»։ Ապրիլի 18-ին «Դեֆենսոր Սպորտինգի» դեմ խաղում նորամուտն է նշել նոր թիմում։ Վարձակալության ավարտից հետո «Դատարանը Ամերիկան» գնել է Բարբոսայի տրանսֆերը։ 2016 թվականի նոյեմբերի 12-ին «Ֆենիքսի» դեմ խաղում խփել է առաջին գոլը ակումբի կազմում։ 2017 թվականի ամռանը տեղափոխվել է «Սերո»: Փետրվարի 4-ին «Ռասինգի» դեմ խաղում նորամուտն է նշել նոր թիմում։ 2018 թվականի մարտի 24-ին «Դեֆենսոր Սպորտինգի» դեմ խաղում խփել է առաջին գոլը «Սերոյի» կազմում։ Նույն թվականի ամռանը վարձավճարով տեղափոխվել է կոլումբիական «Ինդեպենդիենտե Մեդելին»։ Հուլիսի 30-ին «Բոյակա Չիկոյի» դեմ խաղում նորամուտն է նշել կոլումբիական Սերիա A-ում։

2019 թվականի սկզբին վերադարձել է հայրենիք՝ պայմանագիր կնքելով «Մոնտեվիդեո Ուոնդերերսի» հետ։ Փետրվարի 16-ին «Ռիվեր Փլեյթի» դեմ խաղում  նորամուտն է նշել նոր ակումբում։ Հոկտեմբերի 18-ին «Դեֆենսոր Սպորտինգի» դեմ խաղում առաջին գոլն է խփել «Մոնտեվիդեո Ուոնդերերսի» կազմում։

## Ծանոթագրություններ

 
Կատեգորիա:Ուրուգվայցի ֆուտբոլիստներ
Կատեգորիա:Սանտա Ֆեի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ